Publication: Magyar Közlöny
Issue: MK-1999-2 (Year: 1999, Number: 2)
Era: 1990-2004
Section: az 1/1999. (I. 14.) FVM rendelethez
Paragraph Index: 130

1. A Géntechnológiai Bizottság tagjai minden döntés meghozatalakor egy-egy szavazattal rendelkeznek. A Géntechnológiai Bizottság döntéseit zárt ülésen (azaz kizárólag a szavazásra jogosult tagok részvételével) egyszerű szótöbbséggel (azaz a tagok ötven százalékának + egy tagnak a szavazatával; az összes tag jelenléte esetén ez kilenc szavazatot jelent) hozza, kivéve a géntechnológiával módosított szervezetek, illetve az azokból előállított termékek forgalmazására vagy behozatalára vonatkozó kérelmekről szóló döntéseket, amelyeket minősített szótöbbséggel (azaz a tagok kétharmadának a szavazatával; az összes tag jelenléte esetén ez tizenegy szavazatot jelent) hoz meg, zárt ülésen. A Géntechnológiai Bizottság valamennyi jelenlévő tagjának szavaznia kell. A szavazás érvénytelen, ha azon a tagok legalább kétharmada nincs jelen.

Source: https://magyarkozlony.hu/hivatalos-lapok/4d532de2b3b582bc0bf9ebc0f605b36d562de5af/dokumentumok/d591b142e11b93d5d71c3c0f0aa2796212d090eb/letoltes